સરડોઈ (તા. મોડાસા)

સરડોઈ (તા. મોડાસા) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા મોડાસા તાલુકામાં આવેલું એક ગામ છે. સરડોઈ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં ૨ પ્રાથમિક શાળાઓ, માધ્યમિક શાળા, પંચાયતઘર, આંગણવાડી તેમ જ દૂધની ડેરીઓ જેવી સવલતો પ્રાપ્ય થયેલી છે.

 ધાર્મિક સ્થાનો 
૧. શ્રી બહુચરાજી માતાજી મંદિર - શ્રી બહુચરાજી માતાજી સરડોઇ ગામની ગામ ટોડાની માતાજી તરીકે માનવામાં આવે છે.

૨. શ્રી માણકેશ્વર મહાદેવ

૩. શ્રી ચામુંડા માતાજી મંદિર - ગામને અડીને આવેલ 'મોહન ટેકરી' નામની એક ટેકરી પર શ્રી ચામુંડા માતાજી અને શ્રી મહાકાળી માતાજીનુ મંદિર આવેલું છે. ટેકરી ઉપર જ સહેજ નીચે 'શ્રી મોહનેશ્વર મહાદેવ'નું મંદિર આવેલુ છે. મોહન ટેકરીના ચામુંડા મંદિરે ભાદરવી પુનમે મેળો ભરાય છે. આ મંદિર ને 'છોટે ચોટીલા' પણ કહેવાય છે.

૪. શ્રી ધારેશ્વર મહાદેવ

શ્રેણી:મોડાસા તાલુકો